Legal Document

Category: 1490

Text:
14. ΝΟΜΟΣ υπ’ αριθ. 3143 της 18/25 Φεβρ. 1955 Περί ρυθμίσεως των εκ του Ν.Δ. 240/1941 οφειλών. Άρθρ.1.-Πάσα οφειλή ή υπόλοιπον ταύτης πλοιοκτήτου προερχομένη εκ της δια του άρθρ. 12 του Ν.Δ. 240/1941 «περί οικονομικής ενισχύσεως των ανέργων εργατών θαλάσσης και των οικογενειών των εις το εξωτερικόν εργαζομένων ή αποκεκλεισμένων τοιούτων διαρκούντος του Ευρωπαϊκού πολέμου» επιβληθείσης αφ’ άπαξ εισφοράς, νοείται εις ο νόμισμα κατεβάλλετο κατά την εποχήν της επιβολής η μισθοδοσία του πληρώματος, συμφώνως προς τας διατάξεις του Α.Ν. 149/1936. Άρθρ.2.-1.Πλοιοκτήται υπόχρεοι εις καταβολήν της εφ’ άπαξ εισφοράς του Ν.Δ. 240/1941 εξοφλούν πλήρως ταύτην εάν εντός έτους από της δημοσιεύσεως του παρόντος καταβάλωσιν εις το Ναυτικόν Απομαχικόν Ταμείον υπέρ του Κεφαλαίου Ανεργίας και Ασθενείας Ε.Θ. την κατά τα κατωτέρω καθοριζομένην εισφοράν. α)Πένναι 9 κατά κόρον ολικής χωρητικότητος δια πλοία απολεσθέντα από της ενάρξεως του δευτέρου παγκοσμίου πολέμου μέχρι της δημοσιεύσεως του Ν.Δ. 240/1941, ήτοι μέχρι 30 Ιουν. 1941. β)Σελλίνιον 1 κατά κόρον ολικής χωρητικότητος δια πλοία απολεσθέντα από πρώτης Ιουλ. 1941 μέχρι λήξεως του παγκοσμίου πολέμου ήτοι μέχρι 15 Αυγ. 1945. γ)Σελλίνια 2 κατά κόρον ολικής χωρητικότητος δια πλοία μη απολεσθέντα μέχρι της λήξεως του παγκοσμίου πολέμου. Σελ. 612(α) Oίκος Ναύτου 19.Θ.γ.11-14 Προστασία Ανέργων 19.Θ.β.11-14 2.Πλοιοκτήται καταβάλοντες την περί ης το άρθρ. 1 οφειλήν εν όλω ή εν μέρει εις πληθωρικάς δραχμάς κατά τον χρόνον της υπό του εχθρού κατοχής της Ελλάδος θεωρούνται ότι εξώφλησαν πλήρως ταύτην εάν εντός της κατά την προηγουμένην παράγραφον προθεσμίας καταβάλλωσιν εις το Ναυτικόν Απομαχικόν Ταμείον υπέρ του Κεφαλαίου Ανεργίας και Ασθενείας Ε.Θ. την εις την παράγραφον ταύτην καθοριζομένην εισφοράν, αναλόγως της κατηγορίας, εις ην ανήκει το υπόχρεον πλοίον, μειωμένην εις το 1/2. Άρθρ.3.-1.Τα κατασχεθέντα ή καταληφθέντα υπό του εχθρού πλοία λογίζονται δια την εφαρμογήν του προηγουμένου άρθρου, ως απολεσθέντα, της τεκμαιρομένης ημέρας καταλήψεώς των υπό του εχθρού λαμβανομένης πλασματικώς ως ημέρας απωλείας των. Της κατά το προηγούμενον άρθρον καταβολής απαλλάσσονται: α)Οι πλοιοκτήται οίτινες κατά τα προ της καταλήψεως της Ελλάδος ισχύσαντα συμβατικά μισθολόγια υπεχρεούντο εις την καταβολήν των μισθών του πληρώματος του πλοίου των εις δραχμάς. β)Οι πλοιοκτήται ων τα πλοία ήσαν ησφαλισμένα εις το παρά τω Α.Ο.Κ.Π. Ειδικόν Ταμείον ασφαλίσεως πλοίων και φορτίων και  γ)Οι πλοιοκτήται των οποίων τα πλοία διατελέσαντα επίτακτα επί εξάμηνον τουλάχιστον απωλέσθησαν μέχρι της 30 Ιουν. 1941 εν επιτάξει ή μη. Άρθρ.4.-1.Πάσα καταβολή εις συνάλλαγμα δι’ εισφοράν του Ν.Δ. 240/1941 συμψηφίζεται εις την υπό του άρθρ. 2 του παρόντος οριζομένην εισφοράν, τυχόν δε επί πλέον αυτής καταβληθέν ποσόν επιστρέφεται εις τους δικαιούχους κατά τας διατάξεις της παρ. 4 του παρόντος. 2.Καταβολή εις δραχμάς γενομένη μεταπολεμικώς προς εξόφλησιν της εισφοράς, καταβλητέας κατά το άρθρ. 1 εις συνάλλαγμα, λαμβάνεται υπ’ όψιν υπολογιζομένων των δραχμών επί τη κατά την ημέραν της καταβολής ισχυούση επισήμω ισοτιμία της δραχμής προς την λίραν. Τυχόν υπόλοιπον οφειλής ή απαίτησις επιστροφής καταβάλλεται κατά τας διατάξεις του παρόντος. 3.Παρακαταθήκαι υπό πλοιοκτητών εις συνάλλγμα δι’ οφειλομένας εισφοράς του Ν.Δ. 240/1941 παραμένουσαι εκκρεμείς μέχρι διακανονισμού της παρ’ αυτών αμφισβητουμένης οφειλής ταύτης αποδίδονται εις τους δικαιούχους, παρακρατουμένης υπέρ του Ν.Α.Τ. της υπό του άρθρ. 2 του παρόντος Νόμου προβλεπομένης και αναλογούσης δια το αντίστοιχον πλοίον εισφοράς. 4.Η επιστροφή υπό του Ν.Α.Τ. των κατά τας παρ. 1 και 2 του παρόντος άρθρου επί πλέον εισπραχθέντων ποσών ενεργείται εις δύο δόσεις, της πρώτης καταβλητέας μετά την πραγματοποίησιν της εισπράξεως υπό του Ν.Α.Τ. του ημίσεος τουλάχιστον του συνόλου των προβλεπομένων υπό του άρθρ. 2 προς είσπραξιν ποσών. Η δευτέρα δόσις είναι καταβλητέα μετά την λήξιν της ετησίας προθεσμίας καταβολής των εισφορών του παρόντος Νόμου και την εκκαθάρισιν υπό του Ν.Α.Τ. των σχετικών λογαριασμών. Εάν όμως τα μετά την εκκαθάρισιν απομένοντα εις το Ν.Α.Τ. ποσά δεν επαρκώσι προς πλήρη εξόφλησιν των δικαιούχων η οφειλομένη δόσις μειούται δι’ όλους αναλόγως προς τα ποσά ταύτα. Άρθρ.5.-1.Έκαστος των εις τα νηολόγια αναγραφομένων ως ιδιοκτητών πλοίου κατά την τεκμαιρομένην ημέραν απωλείας του πλοίου δια τα απολεσθέντα εξ αυτών ή την ημέραν λήξεως του πολέμου, 15 Αυγ. 1945, δια τα διασωθέντα είναι υπεύθυνος δια την καταβολήν της υπό του παρόντος Νόμου καθοριζομένης εισφοράς κατ’ αναλογίαν συμμετοχής του εις την πλοιοκτησίαν. 2.Η καταβολή της υπό του παρόντος Νόμου καθοριζομένης εισφοράς δύναται αιτήσει του υποχρέου, να ενεργήται κατά δόσεις και εντός της προβλεπομένης ετησίας προθεσμίας εξοφλήσεως. Άρθρ.6.-Εντός μηνός από της δημοσιεύσεως του παρόντος, το Ναυτικόν Απομαχικόν Ταμείον συντάσσει πίνακα περιλαμβάνοντα άπαντα τα πλοία ων οι πλοιοκτήται υποχρεούνται εις την καταβολήν της δια του παρόντος Ν.Δ/τος καθοριζομένης εισφοράς, το αντιστοιχούν δι’ έκαστον πλοίον ποσόν, την χωρητικότητα, λιμένα και αριθμόν νηολογίου και την τεκμαιρομένην χρονολογίαν απωλείας εάν απωλέσθη ή την παρατήρησιν ότι διεσώθη. Ο πίναξ υποβάλλεται εις το Υπουργείον Εμπορικής Ναυτιλία και κοινοποιείται εις τας εν Αθήναις και αλλοδαπή Ενώσεις Ελλήνων Εφοπλιστών και το Ναυτικόν Επιμελητήριον Ελλάδος, τοιχοκολλάται δε εις τα καταστήματα Υ .Ε.Ν. και Ν.Α.Τ. ίνα λάβουν γνώσιν οι ενδιαφερόμενοι. Ένστασις επί της γενομένης εις τον πίνακα τούτον κατατάξεως πλοίου τινός επιτρέπεται εντός διμήνου από της τοιχοκολλήσεως εις το κατάστημα του Υ .Ε.Ν., ενώπιον Επιτροπής εκ του Νομικού Συμβούλου Υ .Ε.Ν., ως Προέδρου, του Διευθυντού του Ναυτικού Απομαχικού Ταμείου και ενός εκπροσώπου της Ενώσεως Ελλήνων Εφοπλιστών. Αι αποφάσεις της Επιτροπής ταύτης λαμβάνονται κατά πλειοψηφίαν και είναι ανέκκλητοι. Μετά το πέρας της διμήνου προθεσμίας ο πίναξ καθίσταται οριστικώς. (Αντί της σελ. 613(α) Σελ. 613(β) 19.Θ.β.14 Προστασία Ανέργων Άρθρ.7.-Πλοιοκτήται μη καταβάλλοντες εξ ολοκλήρου το κατά τον παρόντα Νόμον καθοριζόμενον ποσόν εντός της ετησίας προθεσμίας του άρθρ. 2 υποχρεούνται εις την καταβολήν εις συνάλλαγμα του διπλασίου των εις το άρθρ. 2 καθοριζομένων ποσών μετά του νομίμου της υπερημερίας τόκου, εφαρμοζομένων αναλόγως δια την είσπραξιν αυτών των περί εισπράξεως δημοσίων εσόδων ισχυουσών διατάξεων. Άρθρ.8.-1.Αι κατά την δημοσίευσιν του παρόντος Νόμου εκκρεμείς ενώπιον των τακτικών Δικαστηρίων δίκαι αφορώσαι την εισφοράν του Ν.Δ. 240/1941 καταργούνται. 2.Εις ας περιπτώσεις υφίσταται υποχρέωσις του Ναυτικού Απομαχικού Ταμείου καταβολής προσθέτων δικηγορικών αμοιβών δια τας αγωγάς των καταργουμένων δικών, αι αμοιβαί αύται περιορίζονται εις τα 15% των νομίμων τοιούτων.